Zhantas/Cleaned-Uzbek_Wikipedia huggingface dataset:
Konstantin Butenyov

Konstantin Fyodorovich Butenyov (1805—1869) — general-leytenant, Sankt-Peterburg texnologiya instituti direktori.
 Tarjimayi holi 
Olonets kon zavodlari boshqaruvi aʼzosi Fyodor Ivanovich Butenyovning zodagon oilasida tugʻilgan.

1826-yilda konchilik kadetlari korpusini kichik oltin medal bilan tugatgan. Zlatoust zavodlarida xizmat qilgan, Miass zavodining oltin konlari boshligʻi etib tayinlangan. 1827-yildan — Olonets guberniyasi A. F. Grammatchikov ekspeditsiyasida Voitskiy oltin konini oʻrgangan. 1828-yilda Olonets kon zavodining oʻrmonchisi etib tayinlangan.

1829—1832-yillarda Germaniyada tahsil olgan, Freiburg konchilik akademiyasida tahsil olgan.

1832—1838-yillarda Sankt-Peterburg konchilik institutida konchilik, geodeziya ishi va konchilik statistikasidan dars bergan. 1838-1841-yillarda haftalik „Manufaktura“ va „Gornozavodskiye izvestiya“ gazetalarining muharriri boʻlgan.

1841-yilda Afg‘oniston bilan jang qilgan ingliz otryadlari Amudaryoning chap qirgʻogʻiga yaqinlashganda, Buxoro amiri Nasrullaning taklifiga binoan Rossiyadan podpolkovnik K. F. Butenyov boshchiligidagi missiya Buxoro amirligiga yuboriladi. Bu missiya „1841—1842-yillardagi Buxoro ekspeditsiyasi“ nomi bilan mashhur edi.

Rossiya missiyasining Buxoroga tashrifi chogʻida ingliz zobitlari Charles Stoddart va Arthur Conolly josuslikda ayblanib hibsga olingan. Britaniya hukumatining iltimosiga koʻra, chor hukumati Butenevga ularni ozod qilish toʻgʻrisida petitsiya yozishni maxsus topshirgan, ammo ariza rad etilgan va elchixona xonlikni tark etgach, ingliz zobitlari qatl etilgan.

1842-yil 8-aprelda Butenyov oʻz xodimlari bilan xonlikni tark etgan va 9-iyunda elchixona Orenburgga keldi. Ekspeditsiya jami bir yildan ortiq davom etgan. Siyosiy jihatdan hech qanday natija bermagan, uning aʼzolari tomonidan Buxoro haqida koʻplab qimmatli tabiiy-tarixiy, geografik asarlar nashr etilgan. Butenyovning oʻzi 1842-yilda „Togʻ-kon jurnali“ da mineralogiya, meteorologiya va pul biznesiga oid bir qator maqolalarni nashr etadi.

1843—1852-yillarda Peterburg zarbxonasida xizmat qilgan.

1852—1857-yillarda Sankt-Peterburg amaliy texnologiya instituti direktori.

1858—1863-yillarda Peterburg zarbxonasi boshligʻi.

 Oilasi 
 Akasi, Nikolay Fyodorovich Butenyov (1803—1871) — kon muhandisi, general-leytenant;
 Otasi, Fyodor Ivanovich Butenyov (1772—1824).

 

Turkum:Rossiya imperiyasi generallari
Turkum:Rossiya imperiyasining Buxorodagi elchilari
Hazratqul Qarshiboyev

Hazratqul Qilichevich Qarshiboyev (1953-yil 1-mart, Boyovut tumani, Sirdaryo viloyati, Oʻzbekiston SSR) — oʻzbekistonlik biolog olim, biologiya fanlari doktori (2002), professor.
 Biografiyasi 
Hazratqul Qarshiboyev 1953-yil 1-mart Boyovut tumanida tugʻilgan. 1970—1975-yillarda Toshkent davlat pedagogika instituti tabiatshunoslik fakultetida tahsil olgan. 1975-1977-yillarda Boyovut tumani 18-maktabning biologiya va kimyo fanlari oʻqituvchisi, 1977—1978-yillarda harbiy xizmatda, 1978—1983-yillarda Oʻzbekiston Fanlar akademiyasi Botanika ilmiy tadqiqotlar instituti stajyor-tadqiqotchisi, ilmiy xodimi, 1986—1990-yillarda Sirdaryo davlat pedagogika instituti oʻqituvchisi, Umumiy biologiya kafedrasi katta oʻqituvchisi, kafedra dotsenti, tabiatshunoslik fakulteti dekani oʻrinbosari, fakultet dekani, 1992—2012-yillarda Guliston davlat universitetining oʻquv ishlari boʻyicha prorektori, 2012—2019-yillarda „Botanika va ekologiya“ kafedrasi professori vazifasida faoliyat koʻrsatgan. 2019-yildan „Dorivor oʻsimliklar va botanika“ kafedrasi professori.
 Ilmiy faoliyati 
Hazratqul Qarshiboyev 1983-yilda „Miya va ayritojli turkum vakillarining gullash biologiyasi va mevalashi“ mavzusida nomzodlik dissertatsiyasini, 2002-yilda „Oʻzbekistonning qurgʻoqchil sharoitida dukkakli oʻsimliklarning urugʻ yordamida koʻpayishi“ mavzusidagi doktorlik ishini himoya qilgan. 350 dan ortiq ilmiy maqola va tezislar, 15 ta darslik va oʻquv qoʻllanmalari, 8 ta monografiya muallifi. 
 Mukofotlari 
 1-darajali „Mehnat faxriysi“ koʻkrak nishoni (2022).
 

Turkum:Oʻzbekiston olimlari
Turkum:Biologiya fanlari doktorlari
Turkum:Professorlar
Turkum:Dekanlar
Salim Otaqulov

Salim Otaqulov (1952-yil 10-yanvar, Payariq tumani Samarqand viloyati, Oʻzbekiston SSR) — oʻzbekistonlik olim, fizika-matematika fanlari doktori (1993), professor.
 Biografiyasi 
Salim Otaqulov 1952-yil 10-yanvar Payariq tumanida tugʻilgan. 1974-yilda Samarqand davlat universiteti matematika fakultetini tugatgan. 1974—1980-yillarda Samarqand davlat universiteti oʻquv-hisoblash markazi xodimi, 1980—2005-yillarda ushbu universitetning matematika fakultetida assistent, dotsent, professor, kafedra mudiri, 2005—2006-yillarda Toshkent axborot texnologiyalari universitetining Samarqand filiali professori vazifasida faoliyat koʻrsatgan. 2016-yildan Jizzax politexnika instituti „Oliy matematika“ kafedrasi professori.
 Ilmiy faoliyati 
Salim Otaqulov 1977—1979-yillarda Ozarbayjon davlat universiteti aspiranturasida tahsil oladi va 1981-yilda nomzodlik dissertatsiyasini himoya qiladi. 1993-yilda doktorlik dissertatsiyasini himoya qilgan. 280 dan ziyod ilmiy ishlar, shu jumladan, 2 ta monografiya, 10 dan ortiq oʻquv uslubiy qoʻllanmalar muallifi. Turon fanlar akademiyasi akademigi (2021).
 

Turkum:Oʻzbekiston olimlari
Turkum:Matematiklar
Turkum:Fizika-matematika fanlari doktorlari
Turkum:Professorlar
Temurshayx qadamjosi

Temurshayx qadamjosi — Navoiy viloyati Karmana tumanida joylashgan obyekt. U Karmanadan Raboti Malikka qarab borishda yoʻl ustida joylashgan. da yozilishicha, Temurshayx Qosimshayx Azizonning qarindoshi boʻlib, ular bir davrda yashagan. Temurshayx mashhur shayx va avliyoligidan tashqari tabib sifatida sifatida ham el orasida hurmat qozongan.
Karmana hududi va unga yaqin yerlarda kasallarga shifo ulashgan. Baʼzi rivoyatlarda aytilishicha, vafot etgach qabrga qoʻyilgan shayxning qabri oldidagi tuproq ham shifobaxsh boʻlgan. Masalan temiratki kasaliga uchraganlarning kasal joyiga qabr tuprogʻidan surtilsa, tuzalib ketgan. Bu ziyoratgohdan odamlar shifo yoʻlida hali ham foydalanmoqda.
 
Temurshayx maqbarasi yuqorisiga tugʻ koʻtarilib, tugʻ ustiga „Temir qoʻl“ oʻrnatilgan. Bu ramziy maʼnoni bildirib, inson qanday yashashidan qatʼi nazar ochiq qoʻl bilan dunyodan koʻz yumishini anglatgan. Baʼzilar bu tasvirni boshqa maʼnoga yoʻyadilar, yaʼni temurshayx avliyoga kim shak keltirsa, uni xudo shu qoʻl bilan uradi degan taʼrif beradilar. Bunday uslubdagi ramzlar qoʻyish Buxoro atrofidagi shayxlarga xos.

1890-yilda Temurshayx qabrining janubiy tarafida Usta Joʻra Qoʻldoshev masjid qurdirgan. Masjidning boʻyi 10 metr, eni taxminan 7-8 metr. Atrofi ayvon boʻlib, milliy uslubdagi gullar va naqshlar bilan bezatilgan. Masjidning sharqiy qismida 7 ta hujra joylashgan. Bu hujralarda mullavachchalar tahsil olgan. Masjidning janubiy tomonida beklarning hovlisi joylashgan. Karmana bekligining soʻnggi hukmdori Yovqochdibek shu uyda yashagan.

1960-yilga kelib Navoiy GRESi barpo etilishi natijasida korxona atrofidagi masjid va mozor buzib tashlangan. Bugungi kunda bu hududda faqat Temurshayx sagʻanasi va mozorning bir qismi saqlangan, xolos.
Temirshayx ziyoratgohi hozir qarovsiz holatda, davlat himoyasiga olinmagan. Bugungi kundagi texnik holati oʻrganib chiqilganda obidaning ochiq osmon ostidaligi, yomgʻirli va qorli kunlardan nurab ketayotganligi aniqlangan. Yaʼni taʼmirtalab holga kelib qolgan. Meʼmoriy inshootning chegarasi belgilanmagan, obyekt panjara bilan oʻralmagan.

 

Turkum:Karmana
Turkum:Navoiy viloyati bino va inshootlari
Nargiza Jamilova

Nargiza Nuritdinovna Jamilova (1969-yil 7-iyun, Toshkent, Oʻzbekiston SSR) — oʻzbekistonlik olima, pedagogika fanlari doktori (DSc, 2020), professor (2021).
 Biografiyasi 
Nargiza Jamilova 1969-yil 7-iyun Toshkent shahrida tugʻilgan. 1986—1990-yillarda Toshkent davlat pedagogika instituti, maktabgacha tarbiya fakultetida tahsil olgan. 1990—2000-yillarda Toshkent davlat pedagogika instituti „Maktabgacha tarbiya metodikasi“ kafedrasi assistent-oʻqituvchisi, 2003—2009-yillarda Toshkent davlat pedagogika universiteti „Pedagogika va psixologiya“ fakulteti va „Maktabgacha va oilaviy taʼlim“ kafedrasi katta oʻqituvchisi, 2009—2010-yillarda „Maktabgacha va oilaviy taʼlim“ kafedrasi dotsenti, 2014—2020 yillarda „Maktabgacha taʼlim“ fakultetining „Maktabgacha taʼlim metodikasi“ kafedrasi dotsenti vaziasida faoliyat koʻrsatgan. 2021-yildan „Maktabgacha taʼlim metodikasi“ kafedrasi professori. 
 Ilmiy faoliyati 
Nargiza Jamilova 2000—2003 yillarda Toshkent davlat pedagogika universiteti aspiranti, 2010—2013-yillarda Toshkent davlat pedagogika universiteti doktoranti boʻlgan. 2009-yilda dotsent ilmiy unvonini olgan. 2020-yilda „Pedagogika oliy taʼlim muassasalari talabalarida tashabbuskorlikni rivojlantirishning pedagogik mexanizmlari“ mavzusida doktorlik dissertatsiyasni himoya qilib, pedagogika fanlar doktori (DSc) ilmiy darajasini olgan. 120 dan ortiq ilmiy ishlar, shu jumladan, 4 ta monografiya, 3 ta darslik, 10 dan ortiq oʻquv-uslubiy qoʻllanmalar muallifi.

 

Turkum:Oʻzbekistonlik olim ayollar
Turkum:Pedagogika fanlari doktorlari
Turkum:Professorlar
Farzin (shaxmat)

Farzin (♕, ♛) shaxmat oʻyinidagi eng kuchli donadir. U har qanday miqdordagi kvadratlarni vertikal, gorizontal yoki diagonal boʻylab bosib oʻtishi mumkun. Har bir oʻyinchi oʻyinni shohning yoniga qoʻyilgan bitta farzin bilan boshlaydi. Farzin eng kuchli sipoh boʻlganligi sababli, koʻp hollarda piyoda farzin darajasiga koʻtariladi.

Farzinning oʻtmishdoshi ferz boʻlib, faqat diagonal boʻyicha bir qadam harakatlana oladigan yoki ushlay oladigan kuchsiz sipoh hisoblangan va forslarning shatranj oʻyinidan kelib chiqqan. Zamonaviy farzinning harakatlanish qoidalari XV asrda shaklangan.

 Tarixi 
thumb| Janubiy Italiya shaxmat toʻplamidan farzin sipohi, 12-asr
Farzin dastlab maslahatchi, bosh vazir yoki vazir (sanskritcha mantri, forscha farzin, arabcha firzon, firz yoki vazir) edi. Dastlab, uning yagona harakati diagonal boʻyicha bir kvadrat boʻlgan.

 Unicode 
Unicode farzin uchun ikkita kod nuqtasini belgilaydi:

♕ U+2655 Oq shaxmat farzin (HTML & #9813;)

♛ U+265B qora shaxmat farzin(HTML & #9819;)

 

 
 
 
 
 
 
 
 
Turkum:Shaxmat
Usd al-g‘oba

“Usd al-g‘oba fi ma’rifat as-sahoba” (arab. أسد الغابة في معرفة الصحابة) odatda Usd al-g‘oba nomi bilan tanilgan bu asar alloma Ali ibn al-Asir tomonidan yozilgan. 1200-yilda yozib tugallangan va 2012-yilda nashr etilgan mazkur asar Muhammad alayhissalom va u zotning 7554 nafar sahobalari biografiyasini o‘zida jamlagan"Usd al-Ghabah fi Ma'rifat al-Sahabah 1 THICK VOLUME (أُسْدُ الغَابَة فِي مَعْرِفَةِ الصَّحَابة) by Imam 'Izz al-Din Abi al-Hassan Ibn al-Athir al-Jazari, Looh Press; Islamic & African Studies". www.loohpress.com. Retrieved 2020-08-08.Taqrib pg. 496 Lucknowi print. Comment about Usd Al Gabah..

 Tuzilishi: 
Biografiyalar alifbo tartibida joylashtirilgan. Asar nomi asosan toʻrtta boshqa asarga tayanadi: Abu Nuaymning “Maʼrifat as-sahoba”, Ibn Abdulbarning “al-Istiʼob fi maʼrifat al-as’hob”, Ibn Mandaning “Maʼrifat al-as’hob” va “al-Zayl ala ma’rifat al-as’hob”.
Ibn Hajar “Taqrib”da shunday qayd etadi: “u rostgo‘y edi, lekin u o‘z ini zikr qilmasdan, bir-biriga bog‘liq bo‘lmagan rivoyatlarni bog‘lagan”
"كتاب: أسد الغابة في معرفة الصحابة **|نداء الإيمان". www.al-eman.com. Retrieved 2020-08-08."أسـد الـغـابـة في مـعـرفـة الـصـحـابـة - Usd al-ghabah fi marifat al-sahabah - ArabicBookshop.net - Supplier of Arabic Books". www.arabicbookshop.net. Retrieved 2020-09-28. "أسد الغابة في معرفة الصحابة - المكتبة الوقفية للكتب المصورة PDF". waqfeya.com. Retrieved 2020-08-08 
 

Turkum:Islom tarixi
Islomda halol va harom

Al-Halol val-harom fil islom (الحلال والحرام في الإسلام — Islomda halol va harom) — islom olimi Yusuf Qarzoviyning kitobi boʻlib, dastlab 1960-yilda nashr etilgan. Kitobda ijtimoiy bitimlar va urf-odatlarning tanlab olingan bir guruhi va ularning faqat joiz va taqiqlanganligi nuqtai nazaridan shar’iy hukmi haqida soʻz boradi, u har bir holat boʻyicha chuqur fiqhiy tadqiqotlarga alohida toʻxtalmaydi.

Kitob har bir musulmon uchun kundalik hayotida duch keladigan narsalar toʻgʻrisidagi shariat hukmini bilish uchun foydali maʼlumotnoma hisoblanadihttp://www.ahl-ul-bait.org/publication/html/eng/the%20lawful/001.htm#link1dead linkGräf, Bettina (2018). „Yusuf Al-Qaradawi“. In Esposito, John L.; Shahin, Emad El-Din (eds.). Key Islamic Political Thinkers. Oxford University Press. pp. 178-202. ISBN 9780190900366. The Lawful and the Prohibited in Islam (Al-Halal Wal Haram Fil Islam) | Amazon The Lawful and the Prohibited in Islam. El Falah. 1997. Retrieved 21 September 2016.
 Islamic bookstore.com
 Thiolay, Boris (26 March 2012). "Qui est ce prédicateur islamiste interdit de séjour?" Who is this banned Islamist preacher?. L'Express. „Order of April 24, 1995 prohibiting the circulation, distribution and sale of a work“.
 "Order of May 9, 1995 withdrawing the order of April 24, 1995 prohibiting the circulation, distribution and sale in France of a work.

 

Turkum:Islom
Karmana bekligi

Karmana bekligi — XVI-XX asrlarda dastlab Buxoro xonligi, soʻng mangʻitlar hukmronligi yillarida Buxoro amirligidagi maʼmuriy birlik. Maʼmuriy markazi Karmana shahri.

Buxoro amirligi maʼmuriy jihatdan bekliklarga boʻlingan. Amir Abdulahad hukmronligi davrida amirlik 24 beklikdan iborat boʻlgan. Bekliklar oʻz navbatida amloklarga boʻlinib, ularni amlokdor boshqargan.
Zarafshon vodiysida joylashgan bekliklardan eng kattasi Karmana edi. Karmana bekligi hududlari hozirgi Navoiy, Navbahor, Kanimex tumani yerlaridan tashkil topgan. Karmana bekligi mangʻitlar davrida amirlikning muhim iqtisodiy-strategik hududlaridan boʻlgan.

XVI asr oʻrtalarida Karmana bekligini Iskandarxon boshqargan. Iskandarxon Karmananing birinchi beklaridan boʻlgan. Iskandarxon davrigacha beklik hokimlik deb yuritilgan. XVI asr oʻrtalarida Movarounnahrda yuz bergan siyosiy kurashlarda Iskandarxonning oʻgʻli Abdullaxonning qoʻli baland keladi. Otasi Iskandarxonni Buxoro xonligiga taxtiga oʻtqazib, amalda mamlakatni oʻzi boshqaradi.

Abdullaxon II davrida Karmanada obodonchilik ishlari olib borilgan. Abdullaxon Masjidi Jome qurdirgan, unga yondosh qilib Chor Minor barpo ettirgan. Karmanadagi masjid va ziyoratgohlarni taʼmirlatgan.

Mangʻitlar hukmronlik qilayotgan davrdan boshlab 1920-yil Buxoro inqilobi yuz bergunga qadar Karmana bekligini 30 ga yaqin beklar boshqargan.
Bekning qarorgohi Karmana markazidagi Ark qoʻrgʻoni boʻlgan. Amlokdorlar bekning yordamchisi boʻlgan. Qishloq joylarda bekning nomidan jevachi va toʻqsobalar ish olib borgan.
Soʻnggi mangʻitlar hukmdori Said Olimxon 1881-yilda Karmanada tugʻilgan. 13 yoshga toʻlguncha shu yerda yashagan. Sankt-Peterburgda oʻqishni tamomlagach Olimxon dastlab Qarshiga, soʻng Karmanaga bek etib tayinlangan.

Yavqochbek Karmananing oxirgi beklaridan boʻlib, 1910-yildan 1920-yilgacha bu lavozimda oʻtirgan. Karmana bekligi 1920-yilda tugatilgan va sovetlar hukmronligi oʻrnatilgan.
 

Turkum:Maʼmuriy birliklar
Turkum:Buxoro xonligi
Turkum:Buxoro amirligi
Turkum:Oʻzbekiston tarixi
Erkin Berdiyev

Erkin Turdaliyevich Berdiyev (1959-yil 24-noyabr, Piskent shahri, Toshkent viloyati, Oʻzbekiston SSR) – oʻzbekistonlik olim, qishloq xoʻjaligi fanlari doktori (2018), professor (2019).
 Biografiyasi 
Erkin Berdiyev 1959-yil 24-noyabr Toshkent viloyatining Piskent shahrida tugʻilgan. 1982-yilda Toshkent qishloq xoʻjaligi institutining (hozirgi Toshkent agrar universiteti) oʻrmon xoʻjaligi fakultetini tamomlagan. Mehnat faoliyatini „Uzgiprozem“ yer tuzish loyiha institutida muhandis-agro-oʻrmon meliorator vazifasidan boshlagan. 1992—1997-yillarda Oʻzbekiston Respublikasi Vazirlar mahkamasi huzuridagi Oliy Attestatsiya komissiyasida qishloq xoʻjaligi va veterinariya fanlari boʻyicha bosh mutaxassis, 2006—2015-yillarda Toshkent davlat agrar universiteti „Oʻrmonchilik va ekologiya“ kafedrasi dotsenti, 2015—2020-yillarda universitetning „Manzarali bogʻdorchilik va koʻkalamzorlashtirish“ kafedrasi mudiri vazifasida faoliyat koʻrsatgan. 2020-yildan Toshkent davlat agrar universitetining „Oʻrmonchilik va landshaft dizayni“ kafedrasi professori.

 Ilmiy faoliyati 
Erkin Berdiyev 1983—1986-yillarda Oʻrta Osiyo oʻrmon xoʻjaligi ilmiy tadqiqot institutining aspiranturasida oʻqigan. 1993-yilda mavzusida nomzodlik dissertatsiyasini himoya qilgan va qishloq xoʻjaligi fanlari nomzodi ilmiy darajasini olgan. 2018-yilda „Naʼmatak (Rosa) va chakandani (Hippophae) koʻpaytirish texnologiyasi“ mavzusida doktorlik dissertatsiyasini himoya qilib, qishloq xoʻjaligi fanlari doktori (DSc) ilmiy darajasini olgan. Turon Fanlar akademiyasi akademigi (2016). 2019-yilda professor ilmiy unvoni berilgan. 250 ga yaqin ilmiy ishlar, jumladan, 7 ta darslik, 20 ta oʻquv qoʻllanma, 10 ta monografiya, 15 ta uslubiy qoʻllanma, 180 ga yaqin ilmiy maqolalar muallifi.

 Mukofotlari 
 „O‘zbekiston Respublikasi qishloq xo‘jaligi fidoyisi“ koʻkrak nishoni (2021).

 

Turkum:Oʻzbekiston professorlari
Turkum:Qishloq xoʻjaligi fanlari doktorlari
Xolmat Zokirov

Xolmat Xurramovich Zokirov (1954-yil 23-avgust, Shoʻrchi tumani, Surxondaryo viloyati, Oʻzbekiston SSR) — oʻzbekistonlik olim, qishloq xoʻjaligi fanlari nomzodi (1984), professor. 
 Biografiyasi 
Xolmat Zokirov 1954-yil 23-avgust Shoʻrchi tumanida tug‘ilgan. 1971—1976-yillarda Samarqand davlat universiteti kimyo fakultetida tahsil olgan. 1989—1994-yillarda Termiz davlat universiteti umumiy kimyo va ekologiya kafedrasi o‘qituvchisi, katta o‘qituvchisi, 1994—2002-yillarda umumiy kimyo va ekologiya kafedrasi mudiri vazifasini bajaruvchi, 2002—2011-yillarda Termiz davlat universiteti ekologiya kafedrasi dotsenti, 2011—2018-yillarda ekologiya kafedrasi mudiri vazifasida faoliyat olib borgan. 2019-yildan Termiz davlat universiteti ekologiya va tuproqshunoslik kafedrasi professori. 
 Ilmiy faoliyati 
Xolmat Zokirov 1984-yilda mavzusida nomzodlik dissertatsiyasini himoya qilib, qishloq xoʻjaligi fanlari nomzodi ilmiy darajasini olgan. 180 ta ilmiy maqolalar muallifi.
 Mukofotlari 
 „Oʻzbekiston Respublikasi mustaqilligiga 25 yil“ esdalik nishoni (2016);
 „Oʻzbekiston Respublikasi mustaqilligiga 30 yil“ esdalik nishoni (2021);
 „Oʻzbekiston Konstitutsiyasiga 25 yil“ esdalik nishoni (2017).
 

Turkum:Qishloq xoʻjaligi sohasi olimlari
Turkum:Oʻzbekiston olimlari
Turkum:Fan nomzodlari
Turkum:Professorlar
Qorategin bekligi

Qorategin bekstvo yoki Qorategin vilayati  – Buxoro amirligi tarkibidagi maʼmuriy birlik (hozirgi Tojikiston hududida boʻlgan). Maʼmuriy markazi Gʻarm shahri.

 Geografiyasi 
Qorategin bekligining geografik joylashuvi haqida botanik Vasiliy Oshanin quyidagilarni yozgan:Ushbu mamlakatga tashrif buyurgan Kapitan Vasilev Qorateginning butun maydoni 9800 kvadrat metrni tashkil etishini yozgan.

 Tarixi 
Boshqa togʻli hududlar qatori Qorategin aholisi ham qadimdan Qoʻqon bilan yaqin munosabatda boʻlgan. Togʻli oʻlkaning tub aholisi tez-tez Qoʻqonga Otxodnichestvo deb ataladigan joyda ishlash uchun borishgan.

XIX asr boshlarida Qoʻqon xonlari oʻz hududlarini kengaytirish maqsadida Qorategin va qoʻshni hududlarga bir necha bor yurishlar uyushtirgan. Qo‘qon qoʻshinlarining butun hujumi davomida togʻli hududlar aholisi ularga faol qarshilik koʻrsatgan.

1869-yil yozida Qorateginni Qoʻqon qoʻshinlari bosib olgan. Bu Qoʻqon qoʻshinlarining Qorateginga oxirgi va ayni paytda eng yirik hujumi edi. Oʻsha yilning kuzi oldidan Qorateginda qoʻzgʻolon koʻtarilib, Qoʻqon hokimi quvgʻin qilingan. Qorategin mustaqil boʻlgan va Qoʻqon xonlari uni butunlay boʻysundira olmagan.

Bularning barchasiga qaramay, Qorategin XIX asrning 70-yillarigacha yarim mustaqil mavqeini saqlab qolgan.

Amir tomonidan tayinlangan hokimlar butun maʼmuriy hokimiyatni oʻz qoʻliga olishgan.

 Aholisi 
right|thumb|250x250px| Qorateginlik Mulla Yar. 1840—1888-yillar
Kapitan Vasilev XIX asrning 80-yillarida Qorategin Buxoro amirligiga qoʻshib olingandan soʻng Qorategin aholisi toʻgʻrisida u asosan Surxob daryosi vodiysida toʻplanganligi haqida maʼlum qilgan.

Qorateginda tojiklar bilan bir qatorda qirgʻizlar ham yashagan. Vasilevning soʻzlariga koʻra, „51 ming kishidan 3 ming nafari qora-qirgʻiz, qolgan 48 ming nafari tojiklardir“.

Qorategin aholisi asosan Surxob, Obixingu va boshqa daryo vodiylarida toʻplangan.

 Madaniyati 
Qorategin aholisining asosiy kasbi dehqonchilik boʻlgan. Ular bilan asosan tojiklar shugʻullangan. Qirgʻizlar ham dehqonchilik, ham chorvachilik bilan shugʻullangan. Qoidaga koʻra, yoz faslida qirgʻiz qishloqlarida bir necha kishi xoʻjalikni boshqarish va dalalarni sugʻorish uchun qolgan. Qolganlari esa oʻz chorvalari bilan Qorateginning baland togʻ vodiylarida joylashgan yozgi lagerlarga (yaylovlarga) ketishgan.

 

 

 
 
Turkum:Tojikiston tarixi
Turkum:Oʻzbekiston tarixi
Turkum:Buxoro xonligi
Turkum:Buxoro amirligi
Ya ubil Marka

Ya ubil Makra — rossiyalik repper Morgenshternning Oxxxymironga atab yozgan videoklip sifatida chiqarilgan diss taronasi. 2022-yil 11-noyabrda Bugatti Music tomonidan chiqarilgan. Trek Oxxxymironning 2022-yil 29-oktyabrda chiqarilgan „Bassline Business“ repiga javob sifatida chiqarilgan.

 Rivojlanishi 
Morgenshternning „Last One“ albomi chiqqandan soʻng, albomdagi ikkinchi trekda Oxxxymironning „Gorgorod“ albomida Kiraning gaplarini davom ettirgan skit bor edi, bunga javoban Oxxxymiron „Bassline Business“ trekini chiqardi.

 Premyera 
„Ya ubil Marka“ Bassline Businessdan keyin bir hafta oʻtgach chiqariladi. Qoʻshiq nomi Oksimironning 2021-yil 1-noyabrda chiqarilgan „Kto ubil Marka?“ trekiga ishoradir. Alisher musiqa uchun ishlangan videoklipda Oxxxymironning baʼzii kliplariga parodiya qiladi: koʻchada olomon bilan yuradi, qorongʻu studiyada stulda oʻtiradi, shuningdek, Oxxxymironning Johnyboy bilan boʻlgan battleda ishlatgan soʻzlaridan foydalanadi.
 

Turkum:Oxxxymiron
Turkum:Disslar
Turkum:Morgenshtern
Qahramon Olimov

Qahramon Tanzilovich Olimov (1967-yil, Qorakoʻl tumani, Buxoro viloyati, Oʻzbekiston SSR) — oʻzbekistonlik olim, pedagogika fanlari doktori, professor
 Biografiyasi 
Qahramon Olimov 1967-yilda Buxoro viloyatining Qorakoʻl tumanida tugʻilgan. 1991—2005-yillarda Buxoro muhandislik texnologiya instituti assistenti, dotsent, kafedra mudiri, 2005—2013-yillarda akademik litsey va kasb-hunar kollejlari bilan ishlash boʻyicha prorektor, 2013—2018-yillarda oʻquv ishlari boʻyicha prorektor, 2018—2020-yillarda Maktabgacha taʼlim vazirligi pedagog kadrlar sifatini oshirish va pedagogika kollejlari faoliyatini muvofiqlashtirish boshqarmasi boshlig‘i, 2020—2021-yillarda Maktabgacha taʼlim vazirining birinchi oʻrinbosari lavozimida ishlagan. 2021-yildan Rossiya davlat pedagogika universiteti Toshkent filiali ijrochi direktori. 

 Ilmiy faoliyati 
Qahramon Olimov 220 dan ortiq ilmiy va metodik ishlar, jumladan, 3 ta monografiya, 17 ta darslik muallifi.

 

Turkum:Oʻzbekiston olimlari
Turkum:Professorlar
Turkum:1967-yilda tugʻilganlar
Turkum:Pedagogika fanlari doktorlari
Pashshot qoʻrgʻoni

Pashshot qoʻrgʻoni — Nurota vohasidagi tarixiy arxeologik yodgorliklardan hisoblanadi. Antik davrga oid majmua. Majmua qal’a, shahriston va devor bilan oʻrab olingan rabotdan iborat boʻlgan. Shu hududda istiqomat qiluvchi mahalla raisi Mansur Jumayev qoʻrgʻon atrofidan 1994-yilda qimmatbaho koʻzli uzuk topib olgan. Jumayev bu hududda xazina bor deb oʻylab, qazishma ishlarini olib borgan. Qazishma ishlari natijasida qoʻrgʻon yoʻlidagi ariqda sopol quvurlar mavjudligi, ular bir-birining ichiga kiritilib, shimol tomonga qarab yoʻnaltirilgani aniqlangan.

Taxmin qilinishicha, Pashshot qoʻrgʻoni oʻz davrida buloq ustiga qurilib, buloqdagi ortiqcha suv sopol quvurlar orqali tashqariga yoʻnaltirilgan. Hozirgi paytda ham qoʻrgʻon ichidan tashqari tomonga suv chiqib, yuqoridan oqib keluvchi buloq suvi arigʻiga qoʻshiladi. Pashshot dastlabki paytlarda mustahkam qal’ali qoʻrgʻon boʻlgan. Qal’a devorlari Nur shahridan Qoʻshotgacha choʻzilib ketgan. Pashshot bulogʻi sharsharasining sadosi Qoʻshotgacha eshitilib turgan ekan. Shundan keyin oʻsha atrofda „Sharsharai Pashshot gʻulgʻulai Qoʻshot“, degan naql paydo boʻlgan.

R. Asatovning „Gʻozgʻonnoma“ asarida yozilishicha, Pashshot qoʻrgʻon qal’asining hokimi ayol kishi boʻlgan, jasurlikda tengi yoʻq ekan. Nur qal’asini jangsiz egallagan dushman lashkarboshisi Pashshot hokimiga xabar joʻnatib, unga boʻysunib peshvoz chiqishini soʻraydi. Pashshot hokimi buni rad etib, qal’a qoʻrgʻonini himoya qilishga kirishadi. Gʻazablangan dushman sarkardasi Pashshot hududiga qoʻshin tortib, qal’ani oʻqqa tutadi. Qal’a yongʻin ichida qoladi. Ammo hech kim taslim boʻlmaydi. Dushman sarkardasi bir kecha-kunduz qal’ani oʻqqa tutib turadi. Ichkarida hamma narsa, hatto, odamlar ham kuyib ketadi. Atrofni esa qoʻlansa is, tutun qoplaydi. Qal’ada hayot tugaydi. Shundan soʻng dushman sarkardasi „past shud“, yaʼni „soʻndi, tindi“, deb hujumni toʻxtatadi. Qal’adan bir uyum kultepa qoladi. Shundan keyin qal’a „past shud“ — Pashshotga aylanib, hozirgacha shu nom bilan ataladi.

Pashshot bulogʻi ostidan qadimgi paleolit davriga oid chaqmoqtosh parchalari va keyingi davrlarga mansub turli sopol boʻlaklari, jezdan yasalgan buyumlar va butunligicha saqlangan xum va koʻzalar topilgan.
 

Turkum:Navoiy viloyati
Turkum:Nurota tumani
Oq masjid (Navoiy)

Oq masjid (Masjidi Safed) — Navoiy viloyati, Nurota tumani, Oqmasjid qishlogʻida joylashgan yodgorlik. Masjid XX asr boshlarida Buxoro amirligida hukmronlik qilgan mangʻitlar sulolasi davrida bunyod etilgan. Masjid Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.
Oq masjid XX asr boshlarida qurilgan boʻlib, unda baʼzi yozuvlar saqlanib qolgan. Oʻzbekiston mustaqillikka erishgach, matnlarga yangi bitiklar qoʻshilgan. Masjid tashqi qismida qora marmarda suls xatida „Oq masjid“ yozuvi mavjud. Masjidda „Alloh“, „Muhammad“, „Basmala“ kabi yozuvlar ham keltirilgan.
Oq masjid ichida mehrob mavjud va 1908-yilda uning yuqorisida nastaʼliq xatida bitik yozilgan. Mazkur bitikda xattot ismi va sanasi, „Imon“ kalimasi, qanoat fazilati haqida hadis keltirilgan. Yozuv taʼmirlash paytida chiroyini yoʻqotgan va bitik foni koʻk, yozuvi esa oq rangga boʻyalgan. Unda shunday yozilgan: „Allohdan boshqa iloh yoʻq va Muhammad — Allohning elchisi. Qanoat qilgan aziz, tama qilgan har tomonlama xor boʻladi. Bechora, kuchsiz (xor) Mulla Barot ishi. Hijriy 1326- yil (1908—1909)“. Masjid ichkari qismida mehrobsimon tokchalar mavjud va u xonalar boʻylab qurilgan. Ichkari qismida ustunlar boʻlib, ustun asosi yogʻochdan, poydevori esa marmartoshdan qilingan. Masjid tashqi tomoni ayvonli boʻlib, ustunlari mavjud. Ushbu masjid XX asr boshlarida eski masjid oʻrniga qurilgan. Masjid mahalliy aholi va xalq homiyligi bilan qayta qurilgan. Masjid bir ustunli boʻlib, oʻlchami 8 x 8 metrdan iborat. Sovet davrida masjid faoliyati toʻxtatilgan. Oʻzbekiston mustaqillikka erishgach, masjid oʻz faoliyatini boshlagan. 2007-yilda masjid qayta taʼmirlangan.

 

 
 Ilmiy 
 

 
 

Turkum:Oʻzbekiston meʼmoriy yodgorliklari
Turkum:Navoiy meʼmoriy yodgorliklari
Turkum:Navoiy viloyati masjidlari
Irrumatsiya

thumb|250x250px| Erkak tomonidan irrumatsiya qilinayotgan ayol tasviri
Irrumatsiya (lotincha: irrumatio; inglizcha jargonda face-fucking) oʻgzaki jinsiy aloqaning bir turi boʻlib, unda bir sherik boshqasining jinsiy olatini ogʻzi yordamida qoniqtiradi. Minetdan farqli oʻlaroq, irrumatsiyada jinsiy olatni ogʻziga olgan partnyor faol hisoblanadi. Kengaytma sifatida irrumatio jinsiy olatni sherikning sonlari orasiga ishqalash kabi seksual texnikaga ham tegishli boʻlishi mumkin.

Qadimgi Rim jinsiy lugʻatida irrumatio soʻzi zoʻrlashning oʻgizga aloqador turi (os impurum)ni ifodalab, erkak jinsiy olatini boshqa birovning, asosan boshqa erkakning ogʻziga solib qoʻyishga ishora qiladiAmy Richlin, „The Meaning of irrumare in Catullus and Martial“, Classical Philology 76.1 (1981) 40-46..

Qusishga irrumatisiya bilan majburlash baʼzi onlayn pornografik filmlarda mavjud.

 Yana qarang 

 Minet
 Odobsizlik (lotinlarda)
 Intermammar seks
 Boʻyindagi marjonlar

 

 
 Legman, G. Oragenitalism : Oral Techniques in Genital Excitation. New York, Julian Press, 1969.

Turkum:Jinsiy aloqa 
Turkum:Minet
Turkum:Seksual pozitsiyalar
Bukkake

thumb|Bukkake holati tasviri
Bukkake jinsiy aloqa dan biri boʻlib, unda bir partnyor bir nechta sheriklar tomonidan eyakulyatsiya qilinadi. Bu holat koʻpincha pornografik filmlarda tasvirlanadi. Bukkake zamonaviy pornografik filmlarda nisbatan keng tarqalgan. 1980-yillarda Yaponiyada paydo boʻlgan bu janr keyinchalik Shimoliy Amerika va Yevropaga tarqalgan.

 Yana qarang 

 BDSM
 Boʻshanish
 Yuzga boʻshanish
 Ekiben
 Guruh boʻlib seks
 Pornografiya (Yaponiya)

 

 

Turkum:Seksual axloq
Turkum:Pornografiya
Turkum:Seksuallik
Turkum:Jinsiy aloqa
Ekiben

right|thumb| Sheriklardan biri ikkinchisini koʻtarib olgan holda jinsiy aloqada dominantlikni qoʻlga olgan holati
 deb seks davomida kishi sherigini koʻtarib olgan pozada jinsiy aloqa qilishiga aytiladi.

 Etimologiyasi 
Ushbu jinsiy poza stansiyalar yoki sport tadbirlari atrofidagi doʻkonlarda sotiluvchi oziq-ovqat bilan toʻldirilgan quti — ekiben sharafiga nomlanganhttps://www.nippon.com/en/views/b00203/. Bu atama birinchi marta yaponiyalik aktyor Chocoball Mukai tomonidan qoʻllangan.

 Yana qarang 
 Bukkake
 Pornografiya (Yaponiya)

 

Turkum:Seksual pozitsiyalar
Turkum:Jinsiy aloqa
Cum shot

thumb| Erkak ayolning tiliga eyakulyatsiya qilmoqda
Boʻshanish — kishining jinsiy aloqa yoki masturbatsiya davomida eyakulyatsiya qilishi. Atama odatda pornografik filmlar va jurnallarda uchraydigan tasvirlar izohlarida tez-tez qoʻllanadi. Boʻshanish bukkake singari seksual fetishizm va unga aloqador janrlarining obyektiga aylangan. Pornografik filmlarda koʻpincha videoning tugayotganligini bildirish maʼnosida, asossan yuzga boʻshanish holatida koʻproq uchraydiViolet Blue, (Sep 2001) A First Timer’s Guide to Watching Porn , „Facial ejaculation (men ejaculating on womenʼs faces) is pretty much a standard.“. Eyakulyatsiya holatlari, asosan, jinsiy aʼzolar, dumba, koʻkrak yoki til kabi sherikning tana aʼzolariga qilinishi mumkin.

Atama odatda kinooperator tomonidan pornografik filmning hikoyasi doirasida qoʻllanadi. 1970-yillardan boshlab, hardcore pornografiya janrining leytmotiviga aylangan. Ikkita istisno holatlari mavjud boʻlib, bular penetratsiya aniq koʻrsatilmagan softcore pornografiya hamda penetratsiyani oʻz ichiga olishi mumkin boʻlgan, lekin odatda grafik emas, balki romantik yoki tarbiyaviy boʻlishi uchun ehtiyotkor tarzda suratga olinadigan „juftliklar erotikasi“ kabi yoʻnalishalardir. Eyakulyatsiya ketma-ketligidan yiroq boʻlgan softcore pornografiya odatda baʼzi isteʼmolchilarning ochiqdan ochiq pornografik materiallarga boʻlgan nisbatan kamroq talablariga javoban hamda eyakulyatsiya tasvirlari taqiqlashi mumkin boʻlgan hukumat qonunlari yoki kabel televideniyesi qoidalariga rioya qilish uchun ishlab chiqariladi. Boʻshanish lezbianlar ishtirokidagi jinsiy aloqa aks etgan sahnalarda koʻrinmaydi (ayollar eyakulyatsiyasi mavjud, biroq nisbatan kam uchraydi).

 Sogʻliq uchun xavflilik 

 Kasallik tashish 
Boshqa odamning tana suyuqliklari bilan aloqa qilishni oʻz ichiga olgan har qanday jinsiy faoliyat jinsiy yoʻl bilan yuqadigan kasalliklarni yuqtirish xavfini oʻz ichiga oladi. Sperma oʻz-oʻzidan teriga toʻkilsa yoki yutilsa zararsiz hisoblanadi. Biroq, sperma jinsiy yoʻl bilan yuqadigan koʻplab infeksiyalarga, jumladan, OIV va gepatit uchun vositachi boʻlishi mumkin. Kaliforniya Kasbiy xavfsizlik va sogʻliqni saqlash boshqarmasi spermani „potensial yuqumli material“ yoki OPIM sifatida tasniflaydi.

 Allergik reaksiyalar 
Kamdan kam hollarda, odamlarda seminal suyuqlik ortidan allergik reaksiyalar paydo boʻlishi mumkin. Bu kabi holatlarda allergiyasi qoʻziydigan insonalrda yuqori sezuvchanlik rivojlangan boʻladi. Simptomlar mahalliy yoki tizimli, jumladan, jinsiy aloqa qilgandan keyin 30 daqiqa ichida qichishish, qizarish, shishish yoki pufakchalar paydo boʻlishi mumkin. Ular shuningdek eshakemi va hatto nafas olish qiyinlishuvini ham keltirib chiqarishi mumkin.

 Yana qarang 
 Krimpay
 Erotik tahqirlash
 Yuzga boʻshanish
 Minet
 Gokkun
 Ogʻzaki jinsiy aloqa
 Boʻyindagi marjonlar
 Salirofiliya
 Jinsiy jargon
 Ogʻizda sperma toʻplash
 Olat bilan yuzga urish

 

Turkum:Seksual axloq
Turkum:Jinsiy aloqa
Turkum:Pornografiya
Mamayunus Pardayev

Mamayunus Qarshiboyevich Pardayev (1948-yil 12-fevral, Baxmal tumani, Jizzax viloyati, Oʻzbekiston SSR) — oʻzbekistonlik iqtisodchi olim, iqtisodiyot fanlari doktori, professor.
 Biografiyasi 
Mamayunus Pardayev 1948-yil 12-fevral Baxmal tumanida tugʻilgan. 1971-yilda Samarqand kooperativ institutini tugatgan. Mehnat faoliyati 1971-yildan ushbu intitutda boshlangan. 1977—1981-yillarda institutning moliya va kredit kafedrasi oʻqituvchisi, dotsenti, 1993—1998-yillda statistika va iqtisodiy tahlil kafedrasi mudiri, 1998-yildan ma’naviyat va ma’rifat ishlari boʻyicha prorektor, 2004—2011-yillarda Samarqand iqtisodiyot va servis institutining statistika kafedrasi mudiri, 2011—2013-yillarda menejment va statistika kafedrasi mudiri vazifasida faoliyat koʻrsatgan. Hozirda institutning iqtisodiy tahlil va statistika kafedrasi professori. 200 dan ziyod darslik, o‘quv qo‘llanmalar muallifi. Shuningdek, badiiy ijod shugʻullanadi. „Hikmatli dunyo“ (2018-yil), „Saboq“ (2021-yil), „Hayot saboqlari“ (2021-yil) kabi kitoblari nashr etilgan. 
 Mukofotlari 
 „O‘zbekiston mustaqilligining 10 yilligi“ esdalik nishoni (2001);
 „Oʻzbekiston Respublikasi mustaqilligiga 15 yil“ esdalik nishoni (2006);
 „Oʻzbekiston Respublikasi mustaqilligiga 20 yil“ esdalik nishoni (2011);
 „Oʻzbekiston mustaqilligiga 25 yil“ esdalik nishoni (2016);
 „Oʻzbekiston Respublikasi Mustaqilligining 30 yilligi“ esdalik nishoni (2021);
 1-darajali „Mehnat faxriysi“ koʻkrak nishoni (2022).

 

Turkum:Oʻzbekiston olimlari
Turkum:Iqtisodiyot fanlari doktorlari
Turkum:Professorlar
Turkum:Oʻzbekistonlik iqtisodchilar
Jharrel Jerome

Jharrel Jerome (1997 yil 9-oktyabrda tug'ilgan) - amerikalik aktyor.

 Biografiya 
1997 yil 9 oktyabrda Nyu York shahrida tug'ilgan. U kelib chiqishi Dominikandan bo'lib, o'zini afro-latiniyalik deb biladi. Fiorello X. LaGuardia o'rta maktabida qatnashgan va uni tugatgan va har kuni Manxettenga poezdda qatnagan.

 Filmografiyasi 
 Film 
 Yil Sarlavha Rol Izohlar2016 Her Coloring Book ArtistQisqa film Wheels Hikoyachi Moonlight Teen Kevin Austin Film Critics Association Special Honorary Award for Best EnsembleGotham Special Jury Award – Ensemble PerformanceIndependent Spirit Robert Altman AwardMTV Movie Award for Best KissNominated–Screen Actors Guild Award for Outstanding Performance by a Cast in a Motion Picture2018 Monster Osvaldo Cruz First Match Omari 2019 Selah and the Spades MaxxieRobu Rob Qisqa film 2020 Concrete Cowboy Smush 2023 Spider-Man: Across the Spider-Verse Miles G. Morales / Prowler (Earth-42) Ovozli uzatish 2024 Unstoppable Anthony Robles 

 Televizion 
 Yil Sarlavha Rol Izohlar 2017 Tales Deacon Epizod: „Children's Story“ 2017–2019 Mr. Mercedes Jerome Robinson Bosh rol 2019 When They See Us Korey Wise Bosh rolBlack Reel Award for Outstanding Actor, TV Movie or Limited SeriesCritics' Choice Television Award for Best Actor in a Movie/MiniseriesNAACP Image Award for Outstanding Actor in a Television Movie, Limited-Series or Dramatic SpecialPrimetime Emmy Award for Outstanding Lead Actor in a Limited Series or MovieNominated—Satellite Award for Best Actor – Miniseries or Television FilmNominated—Screen Actors Guild Award for Outstanding Performance by a Male Actor in a Miniseries or Television Movie 2019 Live in Front of a Studio Audience Jimmy Pearson Epizod: „All in the Family and Good Times“ 2023 I'm a Virgo Cootie Bosh rol; shuningdek, ijrochi prodyuser 2023 Full Circle Aked Mini-seriallar

 

 
 Jharrel Jerome – IMDb

Turkum:Alifbo boʻyicha aktyorlar
Turkum:Amerikalik erkak televideniye aktyorlari
Turkum:Amerikalik erkak aktyorlar
Fisting

thumb| Vaginasiga mushtini tiqayotgan ayol tasviri
Fisting jinsiy harakatlardan biri boʻlib, barmoqlarni musht qilgan holda vagina yoki yoʻgʻon ichakka tiqish (kiritishni) oʻz ichiga oladi. Fisting asosan sherik yordamida qilinadigan jinsiy aloqa turi boʻlib, baʼzida partnyorsiz ham amalga oshirilishi mumkin.

 Tarixi 
thumb| Fisting erkak analida
Fistingning jinsiy amaliyot sifatida mashhurlikka erishishiga geylar madaniyati sababchi hisoblanadi. Shuningdek, ushbu jinsiy harakat XX asrgacha mavjud boʻlmagan deya ishoniladi. Jinsiy aloqa boʻyicha oʻqituvchi Robert Morgan Lourens esa fisting ming yillar oldin boshlangan, deb hisoblaydi. Dunyodagi eng mashhur fisting klubi 1970- va 1980-yillarda faoliyat koʻrsatgan San-Fransiskodagi Catacombs boʻlgan; reprinted in . The Handball Express ham eng mashhur klublardan biri boʻlgandi. Moylash vositasi sifatida maxsus materiallar paydo boʻlishidan avval Criscodan foydalanilgan.

1980-yillarda anusda kichik jarohatlarni keltirib chiqaruvchi va bu kabi yaralar orqali mikroorganizmlar (mikrob va bakteriyalar)ning qonga kirishi hamda OIVga sabab boʻlishida sterilzatsiya qilinlanmagan qoʻllar aybdor deya koʻrilgan.

 Yana qarang 
 Anal jinsiy aloqa
 Insonning jinsiy hayoti
 Jinsiy oʻyinchoq
 Jinsiy aloqa
 Jinsiy penetratsiya

 

 

Turkum:Seksual axloq
Turkum:Jinsiy aloqa 
Turkum:Jinsiy fetishizm
The Story of Alisher

The Story of Alisher (shuningdek, Morgenshtern RIP) — rossiyalik reper Oxxxymiron tomonidan Morgenshternga qarata aytilgan diss trek. 2022-yil 13-dekabrda singl (yakkaxon) va klip sifatida chiqarilgan. Musiqa Morgenshtern 2022-yil 11-noyabrda chiqargan Ya ubil Marka dissiga javob tariqasida yozilgan. 2023-yilning iyul oyiga kelib, video YouTubeda 18 milliondan ortiq koʻrildi.

 

Turkum:Rus tilidagi qoʻshiqlar
Turkum:2022-yil qoʻshiqlari
Turkum:Oxxxymiron musiqalari
Badr ota masjidi

Badr ota masjidi — Navoiy viloyati, Xatirchi tumani, Qoracha qishlogʻida joylashgan yodgorlik. Masjid Buxoro amirligida hukmronlik qilgan mangʻitlar sulolasi vakili Amir Nasruloxon tomonidan 1855-yilda bunyod etilgan. Masjid Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.
Mazkur masjid Buxoro amiri Amir Nasrulloxon tomonidan qurilgan boʻlib, bir necha marotaba taʼmirlangan. 1996-yilda masjidda loyihasiz taʼmirlash ishlari olib borilgan. Masjid ayvonli, bir qavatli boʻlib, 2 ta yopiq xonaqoh zalidan iborat. Masjid ichkarisida temirdan yasalgan nayzasimon hasso boʻlib, unda imom xutba oʻqish paytida ushlab turgan. Ushbu hasso uchidagi dumaloq qismda „Basmala“ va undan keyin Rasululloh (s.a.v.) ismlari va 12 ta shia imomi ismlari bitilgan.
Hassoda shunday yozilgan: „Mehribon va rahmli Alloh nomi bilan (boshlayman). Muhammad — Allohning elchisi, Ali ibn Abu Tolib, Hasan ibn Ali, Husayn ibn Ali, Ali Zaynulobidin, Muhammad Boqir, Jaʼfar as-Sodiq, Muso al-Kozim, Ali ar-Rizo, Muhammad al-Javod, Ali Hodiy, Hasan al-Askariy, Muhammad Mahdiy“. Masjid ayvonida 7 ta ustun boʻlib, bir ustunda ikki misradan iborat sheʼriy tarix tilida yozilgan. Hozirgi kunda ushbu bitik oʻqib boʻlmaydigan holatga kelgan. Ushbu bitikni epigroflar oʻqishga muyassar boʻlgan: „Osmon taxtinin yasadi sulton Amir Nasrulloh, uning benazir baland ayvoni ziynatlandi“. Masjid Oʻrta Osiyo meʼmorchiligi uslubida bunyod etilgan. Masjid qurilishida pishgan gʻisht, yogʻoch, ganch va boshqa materiallardan foydalanilgan. Mazkur masjid sovet yillarida mineral oʻgʻitlar omboriga aylantirilgan. Bino 9 x 9 metrni tashkil etadi. Masjid oldida azonxona yaʼni minora mavjud.

 

 
 Ilmiy 
 

 
 

Turkum:Oʻzbekiston meʼmoriy yodgorliklari
Turkum:Navoiy meʼmoriy yodgorliklari
Turkum:Navoiy viloyati masjidlari
Olim Pardayev

Olim Mamayunusovich Pardayev (1976-yil 20-may, Jizzax viloyati, Oʻzbekiston SSR) – oʻzbekistonlik iqtisodchi olim, iqtisodiyot fanlari doktori (2017), professor (2021).
 Biografiyasi 
Olim Pardayev 1976-yil 20-may Jizzax viloyatida tugʻilgan. 1997-yilda Samarqand kooperativ institutini tugatgan. 1997—1998-yillarda Oʻzbekiston Respublikasi Qishloq va suv xoʻjaligi vazirligi qoshidagi Vatan-LTD auditorlik firmasi Samarqand filiali hisobchisi, 1998—2002-yillarda ushbu filialning yetakchi mutaxassisi, 2002—2008-yillarda Baxmal tumanidagi „Baxmal standart“ xususiy korxonasi rahbari, 2008—2009-yillarda Samarqand iqtisodiyot va servis instituti marketing boʻlimi yetakchi mutaxassisi, 2009—2012-yillarda menejment va statistika kafedrasi assistenti, 2013—2016-yillarda katta ilmiy xodim izlanuvchisi, 2017—2018-yillarda magistratura boʻlimi boshligʻi vazifasida faoliyat koʻrsatgan. 2018-yildan Bank-moliya xizmatlari fakulteti dekani. 2025-yildan servis fakulteti dekani.
 Ilmiy faoliyati 
Olim Pardayev 141 ta ilmiy ishlar, jumladan, 3 ta oʻquv qoʻllanma, 1 ta uslubiy qoʻllanma, 1 ta uslubiy tavsiya va 1 ta monografiya muallifi. 2017-yilda „Mahsulotlarni saqlash va sotish xizmatlari samaradorligini oshirishning tashkiliy-iqtisodiy mexanizmlarini takomillashtirish“ mavzusida doktorlik dissertatsiyasni himoya qilib, iqtisodiyot fanlari doktori ilmiy darajasini olgan.
 

Turkum:Oʻzbekiston olimlari
Turkum:Iqtisodiyot fanlari doktorlari
Turkum:Professorlar
Turkum:Dekanlar
Turkum:Oʻzbekistonlik iqtisodchilar
Ravshan Jomonov

Ravshan Oripovich Jomonov (1960-yil 1-mart, Narpay tumani, Samarqand viloyati, Oʻzbekiston SSR) — oʻzbekistonlik olim, filologiya fanlari nomzodi (1991), professor.
 Biografiyasi 
Ravshan Jomonov 1960-yil 1-mart Narpay tumanidagi Bolgʻali qishlogʻida tugʻilgan. 1978—1984-yillarda Toshkent davlat universiteti roman-german filologiyasi fakultetida tahsil olgan. 1984—1991-yillarda O‘zbekiston Fanlar akademiyasining Til va adabiyot instituti xodimi, 1991—2012-yillarda Toshkent davlat madaniyat instituti katta o‘qituvchisi, dotsent, „O‘zbek va xorijiy filologiya“ kafedrasi mudiri hamda 1992—2008-yillarda mazkur institutning ilmiy kengashi kotibi, 2012—2015-yillarda O‘zbekiston davlat sanʼat va madaniyat instituti „Tillar va adabiyot“ kafedrasi mudiri, dotsenti vazifasida ishlagan. Shuningdek, 1994—2005-yillarda „О‘zbekiston“ telekanalida „Alifbo saboqlari“ kо‘rsatuvining boshlovchisi boʻlgan. 2015-yildan O‘zbekiston davlat xoreografiya akademiyasi „O‘zbek tili va adabiyoti“ kafedrasi professori.
 Oilasi 
Oilali, 2 nafar farzandi bor.
 Ilmiy faoliyati 
Ravshan Jomonov 1991-yilda mavzusida nomzodlik dissertatsiyasini himoya qilib, filologiya fanlari nomzodi ilmiy darajasini olgan. 1996-yilda o‘zbek tili va adabiyoti ixtisosligi bo‘yicha dotsent ilmiy unvoni berilgan. 200 dan ortiq ilmiy maqolalar va „О‘zlashgan sо‘zlar imlo lug‘ati“ (1998), „Yangi о‘zbek alifbosi va imlo qoidalari“ (2003), „Ona tili — davlat tili“ (2004), „ Sо‘z va mas’uliyat“ (2010), „X mi H? (qisqacha imlo lugʻati)“ (2010), „О‘zbek tilida sо‘z о‘zlashtirish va imlo muammolari“ (2013), „X va H harfli sо‘zlar imlo lug‘ati“ (2015), „Uch ne’mat sohibi“ (2018), „О‘zbekcha-fransuzcha, fransuzcha-о‘zbekcha anatomik terminlar lug‘ati“ (2020), „О‘zbek raqs terminlarining izohli lug‘ati“ (2021) kitoblari muallifi.
Qutayla bint Abduluzzo

Qutayla binti Abduluzzo (arab. قتيلة بنت عبد العزى) — Abu Bakrning birinchi xotini edi.
 Hayoti 
U Makkadagi Quraysh qabilasining Amir ibn Luay qabilasidan edi. Uning Abu Bakr bilan nikohidan Asmo va Abdulloh ismli ikki farzand dunyoga kelgan. Abdulloh tug‘ilganidan ko‘p o‘tmay Abu Bakr Qutayla bilan ajrashdi. Bu Abu Bakr islomni qabul qilib, Qutayla mushrik bo‘lib qolganidan keyin ro‘y berdi.

Qizi Asmo Makkadan hijrat qilganidan yetti yil o‘tib, Qutayla Madinaga uni ko‘rgani keldi. U mayiz, sariyog‘ va qaraz (qutloq daraxtining dukkaklari)dan iborat sovg‘alar olib keldi. Biroq, Asmo Muhammad alayhissalomdan kofir onasiga qanday munosabatda bo‘lishini so‘rab odam yubormaguncha, onasini uyiga kiritmadi va sovg‘alarni ham qabul qilmadi. Muhammad alayhissalom, albatta, uni uyiga kiritishi va sovg‘alarini qabul qilishi kerakligini aytdilar 
http://www.geocities.com/mutmainaa/people/umm_ruman.html dead linkhttps://web.archive.org/web/20050611082507/http://www.geocities.com/mutmainaa/people/asma.html
http://www.jannah.org/sisters/asma.html.

Shunda Qur’onning quyidagi oyatlari nozil bo’ldi:

 “Alloh sizlar bilan din borasida urush qilmagan va sizlarni diyorlaringizdan quvib chiqarmaganlarga yaxshilik va adolat qilishdan sizlarni qaytarmas. Albatta, Alloh adolat qiluvchilarni sevadir. Albatta, Alloh sizlar bilan din borasida urush qilganlar, sizlarni diyorlaringizdan quvib chiqarganlar va chiqarilishingizga yordam berganlarni do‘st tutishdan qaytaradi, xolos. Kim ularni do‘st tutsa, ana o‘shalar – o‘zlari zolimlardir”. (Mumtahana surasi, 8-9 oyatlar)

Turkum:tarixiy shaxslar
Turkum:sahoba
Turkum:Islom 
Turkum:Islom tarixi
Turkum:Abu Bakrning oilasi
Rabia ibn Umayya

Rabia ibn Umayya (arab. ربيعة بن أمية) Muhammad alayhissalomning sahobalaridan edi. Otasi Umayya ibn Xalaf, onasi Karima bint Maʼmar ibn Habib, ukasi Safvon ibn Umayya edi. U “Vidolashuv xutbasi”da Muhammad alayhissalomga yordam bergan. Umar (r.a.)ning xalifaligi davrida u bilan bog‘liq quyidagi voqea bo‘lib o‘tgan Islamset – The doctor between disclosure and withholding Archived 2002-05-22 at the Wayback Machine:
 Hikoya 
Bir kuni yarim tunda Abdurahmon ibn Avf bilan Umar ibn Xattob Madinani qo‘riqlashga turdilar. Yo‘lda yurar ekanlar, bir uyda chiroq yonib turganini ko‘rdilar. O‘sha tomonni ko‘zlab yurdilar. Yetib borgach, eshikning yopiqligini, ichkarida bir necha odamning baland g‘ala-g‘ovurini eshitdilar. Shunda Umar Abdurahmon ibn Avf qo‘lidan ushlab dedi:
- Bu uy kimnikiligini bilasanmi?
- Yo‘q, - deb javob berdi Abdurahmon.
- Rabia ibn Ummayya ibn Xalafga qarashli. Ular hozir aroq ichib o‘tirishibdi. Nima deysan?
- Fikrimcha, - dedi Abdurahmon ibn Avf, - Biz Alloh man qilgan ishni qilib qo‘ydik - josuslik qildik.
Ular qavmni shu holda tark etib qaytib ketdilar.

Rabia ibn Umayya Umar (r.a.)ning Mut’a nikohini ta’qiqlagan ma’ruzasida ishtirok etganlardan biri edi.

 

Turkum:tarixiy shaxslar
Turkum:sahoba
Turkum:Islom 
Turkum:Islom tarixi
Ilhom Usmonov

Ilhom Ochilovich Usmonov (1955-yil, Jomboy tumani, Samarqand viloyati, Oʻzbekiston SSR) — oʻzbekistonlik olim, texnika fanlari nomzodi (1988), professor.
 Biografiyasi 
Ilhom Usmonov 1955-yil Jomboy tumanida tugʻilgan. 1977-yilda Samarqand davlat arxitektura-qurilish institutini muhandis-quruvchi mutaxassisligi boʻyicha tugatgan. 1977—1981-yillarda „Samzagotxlopkoprom“ birlashmasi muhandisi, bosh muhandisi, 1981—1982-yillarda Samarqand davlat arxitektura-qurilish instituti eksperimental loyiha tashkiloti muhandisi, 1982—2000-yillarda Samarqand davlat arxitektura-qurilish instituti „Qurilishni tashkil etish va rejalashtirish“ kafedrasi assistenti, dotsenti, 2000—2001-yillarda Samarqand kooperativ instituti „Menejment va axborotlar texnologiyasi“ kafedrasi dotsenti, kafedra mudiri, 2001—2016-yillarda Samarqand iqtisodiyot va servis instituti akademik lisey va kasb-hunar kollejlar bilan ishlash boʻyicha prorektori, Menejment“ kafedrasi dotsenti, 2016—2022-yillarda Samarqand davlat arxitektura va qurilish institutining „Qurilishda menejment“ (hozirda „Qurilish iqtisodiyoti va menejment“) kafedrasi dotsenti lavozimida ishlagan, 2022-yildan shu kafedraning professori vazifasini bajaruvchi.
 Ilmiy faoliyati 
Ilhom Usmonov 1988-yilda nomzodlik dissertasiyasini himoya qilgan. 200 dan ortiq ilmiy ishlar, jumladan, 3 ta monografiya, 3 ta oʻquv qoʻllanma va 20 dan ortiq ilmiy maqolalar muallifi.
 

Turkum:1955-yilda tugʻilganlar
Turkum:Oʻzbekiston olimlari
Turkum:Fan nomzodlari
Turkum:Dotsentlar